

DOBELES NOVADA PAŠVALDĪBA

**DOBELES MĀKSLAS SKOLA**

Reģ.nr. 4575902606

Skolas iela 11, Dobele, Dobeles novads, LV-3701, tālr.63721621, e-pasts:makslas.skola@dobele.lv,

[www.dobelesmakslasskola.lv](http://www.dobelesmakslasskola.lv)

**IEKŠĒJIE NOTEIKUMI**

Dobelē

23.01.2023. Nr.3

**AUDZĒKŅU MĀCĪBU SASNIEGUMU VĒRTĒŠANAS, PĀRCELŠANAS NĀKAMAJĀ KLASĒ UN ATSKAITĪŠANAS KĀRTĪBA**

*Izstrādāta saskaņā ar Izglītības likuma 471 pantu,*

*Profesionālās izglītības likuma 27.panta devīto daļu,*

*Dobeles Mākslas skolas nolikuma 22.punktu*

## Vispārīgais jautājums

## Noteikumi nosaka Dobeles Mākslas skolas (turpmāk tekstā – skola) audzēkņu zināšanu un prasmju vērtēšanas kritērijus, formas un kārtību, audzēkņu pārcelšanu nākamajā klasē un audzēkņu atskaitīšanu profesionālās ievirzes izglītības programmā „Vizuāli plastiskā māksla” (kods 20V21100).

## Audzēkņu zināšanu un prasmju vērtēšanas kritēriji, formas un kārtība

## Audzēkņu zināšanu un prasmju vērtēšana ir integrēta mācību procesa sastāvdaļa audzēkņa zināšanu, prasmju, attieksmju noteikšanai, kā arī audzēkņa attīstības pilnveidošanai.

## Audzēkņu iegūtās profesionālās ievirzes izglītības programmas mākslā vērtēšanas pamatprincipi ir šādi:

## Prasību atklātības un skaidrības princips-vērtēšanai jābūt atbilstošai profesionālās ievirzes izglītības programmā paredzētajiem zināšanu un prasmju vērtēšanas kritērijiem - jāietver iespēja novērtēt audzēkņu zināšanas, prasmes un attieksmes objektīvi, labvēlīgi, brīvi no vērtētāja aizspriedumiem, pamatojot vērtējumu atbilstoši vērtēšanas kritērijiem.

## Mācību sasniegumu summēšanas princips-audzēkņu mācību sasniegumi ir vispusīgas zināšanas, prasmes, attieksmes, kas tiek novērtētas visā mācību periodā.

## Vērtējuma atbilstības princips-mācību uzdevumos ir jādod iespēja audzēknim apliecināt savas zināšanas, prasmes, iemaņas un attieksmi.

## Vērtējuma obligātuma princips-vērtēšana ir obligāta un audzēkņi saņem vērtējumu par izglītības programmu obligātā satura apguvi.

## Vērtēšanas regularitātes princips-audzēkņu mācību sasniegumus vērtē egulāri, lai pārliecinātos par audzēkņa iegūtajām zināšanām, prasmēm un mācību sasniegumu attīstības dinamiku, sniedzot iespēju pedagogam pilnveidot mācību darbu un audzēknim iegūt pašvērtējumu.

## Mācību priekšmeta apguvi, praktiskās nodarbības un noslēguma pārbaudījumus vērtē pēc 10 (desmit) ballu skalas:

|  |  |
| --- | --- |
| Balles | Vērtējuma skaidrojums |
| **10 balles**  (izcili) | Audzēknis parāda izcilas zināšanas un prasmes, kas pārsniedz attiecīgās klases mācību programmas apjomu, ir augsti attīstītas analītiskās spējas, brīvi un radoši pielieto praksē iegūtās zināšanas. Izrāda īpašu interesi par izpildījuma mācībām, parāda izcilu sniegumu tehnikās un kompozīcijā. |
| **9 balles**  (teicami) | Audzēknis parāda nevainojamas zināšanas un prasmes atbilstoši attiecīgās klases mācību programmas prasībām. Augsti attīstītas domāšanas un intelektuālā darba prasmes, strauji progresējot veic mācību uzdevumus, prot radoši pielietot iegūtās zināšanas. |
| **8 balles**  (ļoti labi) | Audzēkņa zināšanas ir dziļas un pamatīgas. Audzēknis ar izpratni var reproducēt mācību materiālu, saskata likumsakarības, tomēr vērojamas atsevišķas neprecizitātes, nesvarīgi trūkumi. |
| **7 balles**  (labi) | Apgūtas mācību priekšmeta programmas prasības. Audzēknis prot zināšanas un prasmes izmantot pēc parauga vai pazīstamās situācijās, uzdoto veic apzinīgi, taču zināšanās un prasmēs sastopami nesvarīgi trūkumi. |
| **6 balles**  (gandrīz labi) | Apgūtas mācību priekšmeta programmas prasības. Audzēknis zina pamatjēdzienus, likumus, taču zināšanas un prasmes ir nepietiekamai stabilas un pārliecinošas. |
| **5 balles**  (viduvēji) | Pamatvilcienos (60 % apjomā) apgūta mācību programma, taču zināšanās un prasmēs ir daudz trūkumu un nepilnību. |
| **4 balles**  (gandrīz viduvēji) | Audzēknis mācību programmu apguvis individuālo spēju līmenī (50 % apjomā). Zināšanās un prasmēs ir ievērojami trūkumi, uzdoto veic bez intereses. |
| **3 balles**  (vāji) | Zināšanas, prasmes un iemaņas apgūtas virspusēji, tās ir nepietiekamas (mazāk nekā 50 %). Audzēknis pieļauj daudz kļūdu, neizpilda skolotāja norādījumus, jūtami atpaliek mācībās. |
| **2 balles**  (ļoti vāji) | Apgūtas atsevišķas zināšanas, prasmes, un iemaņas, taču nav spēju tās praktiski izmantot. Nav intereses par mācībām. |
| **1 balle**  (ļoti, ļoti vāji) | Nav izpratnes par priekšmeta būtību un iemaņu tajā. |

1. Audzēkņu zināšanu un prasmju vērtējumu mācību priekšmetā 10 (desmit) ballu sistēmā atbilstoši mācību priekšmeta programmai konkrētā klasē detalizētāk nosaka mācību priekšmeta pedagogs.
2. Audzēkņa zināšanas un prasmes pedagogs vērtē mācību tēmas noslēgumā, starpsemestra skatē, mācību semestra noslēguma skatē, mācību gada beigās un 5.klases noslēgumā-nobeiguma darbus.
3. Audzēkņu zināšanu un prasmju vērtējumu ieraksta E-klases žurnālā un audzēkņa liecībā, izglītības programmas nobeigumā apliecības par profesionālās ievirzes izglītības apgūšanu sekmju izrakstā.
4. Izglītības programmu apguves zināšanu un prasmju pietiekams novērtējums ir 4 (četras) balles un augstāk vai ieskaitīts. 3 (trīs) balles un zemāk ir zināšanu un prasmju nepietiekams novērtējums vai neieskaitīts.
5. Gada vērtējumu izliek, ņemot vērā abu semestru un skates rezultātus.

Audzēknis, kurš slimības vai citu attaisnojošu iemeslu dēļ ir kavējis mācību procesu un nav nokārtojis laicīgi 1.semestra vai 2.semestra skati, var nokārtot šo skati citā, skolas direktora norīkotā, skates kārtošanas laikā.

1. 5. klasēm nobeiguma darba vērtējums tiek ierakstīts sekmju izrakstā kā vērtējums par nobeiguma darbu un apliecībā par profesionālās ievirzes izglītību..
2. Katra semestra noslēgumā audzēkņi saņem liecību.
3. Audzēkņi, kuri apguvuši pilnu profesionālās ievirzes izglītības programmu, saņem apliecību par profesionālās ievirzes izglītības programmas apguvi un pielikumu ar sekmju izrakstu.

**Audzēkņu pārcelšana nākamajā klasē un atskaitīšana**

1. Jautājumus par audzēkņa pārcelšanu nākamajā klasē un atskaitīšanu izskata skolas pedagoģiskā padome. Lēmumus par audzēkņa pārcelšanu vai atskaitīšanu pieņem, pamatojoties uz skolas direktora rīkojumu.
2. Audzēkni, kuram galīgā atzīme obligātajos mācību priekšmetos nav zemāka par 4 (četrām) ballēm un ir nokārtojis mācību praksi-plenēru, pārceļ nākamajā klasē.
3. Pēc zināšanas un prasmju pārbaudes audzēknis var tikt pārcelts nākamajā klasē mācību gada vidū ar skolas pedagoģiskās padomes lēmumu un skolas direktora rīkojumu.
4. Audzēknim, kuram zināšanu un prasmju vērtējums gadā ir nepietiekams, vai, kurš nav ieradies uz skati neattaisnotu iemeslu dēļ, skola var noteikt papildus termiņu zināšanu un prasmju pārbaudei.
5. Audzēkni atskaita no skolas audzēkņu skaita mācību gada laikā, informējot par to viņa vecākus, ja pēc atkārtotas zināšanu un prasmju pārbaudes ir saņēmis nepietiekamu galīgo vērtējumu vai bez attaisnojoša iemesla sistemātiski nepilda mācību priekšmetu programmu prasības, vai neievēro skolas iekšējās kārtības noteikumus.
6. Saskaņā ar vecāku iesniegumu audzēkni var atskaitīt no skolas audzēkņu skaita. Skolas direktors izdod rīkojumu par audzēkņa atskaitīšanu.

**Noteikumu grozījumu pieņemšanas kārtība**

Grozījumus noteikumos veic pēc skolas pedagoģiskās padomes priekšlikuma un tos apstiprina skolas direktors

Direktore A.Lasmane-Erdema